Николай Лилиев
Моите спомени…

chitanka.info

Моите спомени,

        птици в ноща,

        скитат бездомни,

        скитат унесени,

        вън от света.

Моите песни,

        скитат без път,

        блесват нечути

        в скръбната есен — и

        пак замълчат.

Моята лютня,

        писък в нощта,

        стене прокудена

        и безприютна

        вън от света.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.